Liito-orava (Pola)

## Pola

Sinnikäs ja harkitseva persoona. Enemmän introvertti, mutta kun puhutaan alkoholista, juhlista tai tanssimisesta, siitä saa oikein railakasta seuraa. Tutustuessa hänestä löytää lämpimän, suojelevan ja lojaalin ystävän. Hyvä ihminen, mutta nuiva, arka ja epäileväinen ulkopuolisia kohtaan.

#### Erityispiirteet:

Puhuu tuulelle, jolta hän saa satunnaisia, joskus kryptisiä tietoja. Hiljainen metsän kulkija, joka osaa maastoutua ympäristöönsä.

#### Pitää / Ei pidä:

Pola arvostaa tuulta, hiljaisuutta (koska tällöin voi kuunnella mitä ympärillä tapahtuu), luontoa, jumalia, voimaa ja yliluonnollisia asioita. Hän pitää juhlimista ja tanssimisesta (kun kerranki ei tarvitse tarkkailla, niin sitten juhlitaan kunnolla). Pola ei pidä ulkopuolisista, ateisteista, mutanteista, turhasta draamasta tai surkuttelijoista. Kaikilla on kurjaa joskus. Elämä on kurjaa joskus. Suurin osa kärsii koko ajan tai on kärsinyt paljon menneisyydessä.

## **Historia**

Pola ja hänen siskonsa Oura pakenivat kotoaan lounaisesta Pohjois-Suomesta. Pola oli tällöin 7 vuotta ja Oura 4 vuotta. He eivät voineet jäädä enään kotiin, kun he näkivät äidin muuttuvan mutantiksi, joka oli tappanut isän ja nuorimmaisen sisaren Talin.

Pola selviytyi Ouran kanssa 3 vuotta, kunnes mutantteja taas ilmestyi ja Oura pakeni metsään mutantit kannoillaan ja katosi. Valkoinen kulkija pelasti Polan ja vaihtui hänen kanssaan muutaman sanasen toiminnan lomassa. Pola ei muista kuin sen, että Valkoinen kulkija oli kaunis, mystinen ja vahva. Pola sai näin aikaa karata ja ui rahtialukselle, josta löysi itselleen vuoden ajaksi kuivamuonaa. Yksin selviydyttyään hän alkoi oppia maastoutumaan mutanteilta ja kulkemaan äänettömästi. Hän oli monta vuotta yksinäinen kulkuri ja selviytyjä. Ollessaan niin yksinäinen, hän löysi tuulen puhuvan hänelle yhtenä hyvin tuulisena ja myrkyisenä yönä. Siitä asti tuuli on ollut Polan opas ja ystävä.

Pola selviytyi pohjoisessa noin 10 vuotta. Vaeltassaan Keski-Suomesta itään hän törmäsi Norppaan ja hänen siskoonsa. He matkasivat hetken aikaan yhdessä ja törmäsivät myös Näätään. Norpan sisko kuitenkin sairastui ja kuoli. Siitä asti Pola on tuntenut hieman velvollisuutta pitää huolta Norpasta. Näätä ei kestänyt olla paikallaan, kun Norpan sisko sairasteli, joten lähti omia matkojaan kulkemaan ja erosi seurueesta.

#### Yhdeksän tytärtä

Pola on oikeammalta nimeltään Polyhymnia – Ilmarisen ja Illusian seitsemäs tytär. Siskoksia on yhteensä yhdeksän Kalliope (Kalli), Klio, Euturpe (Eupe), Melpomene (Melme), Terspichore (Teore), Erato (Era), Polyhymnia (Pola), Ourania (Oura) sekä Thalia (Tali). Illusian suvussa on aina perimänä annettu eteenpäin heille arvokas, mutta kärsinyt, vähäsivuinen ja repaleinen kirja, jossa käsitellään kreikkalaisia muusia. Joku suvusta oli tämän joskus osannut lukea ja kertonut eteenpäin. Näin teksti suullisesti on sukupolvelta toiselle kulkenut, muovautunut ja muuttunut. Mutta mitä siitä on pysynyt muuttumattomana, niin nuo yhdeksän muusan nimeä. Illusia itse rakasti tarinoita muusista, joita vuosien saatossa oli luotu lisää, ja joita isoisoäitinsä kertoi hänelle lapsena. Hän pienestä asti vannoi, että hän saa yhdeksän tytärtä, jotka hän nimeää tarinoiden muusien mukaan.

Kalli ja Klio ovat kaksosia ja ovat ehkä ainoita, jotka voivat olla vielä elossa Polan lisäksi hänen perheestään. He ovat sisarista vanhimpia ja lähtivät yhdessä seikkailemaan perheensä luota 19-vuotiaana, kun Pola itse oli vasta 4 -vuotias. Eupe ja Melme olisivat olleet toiset perheen kaksoset, mutta menivät raskauden kolmannella kuulla kesken. Voi sitä perheen tragediaa ja murhetta. Teore syntyi tästä neljä vuotta myöhemmin, mutta kuoli 2 -vuotiaana keuhkokuumeeseen. Illusia masentui pariksi vuodeksi ja uskalsi myöhemmin taas yrittää lasta. Syntyi Era – sisaruksista villein, joka hukkui 6 -vuotiaana, kun oli salamatkustanut kauppiaiden veneeseen tai näin ainakin Polalle oli kerrottu. Pola itse syntyi synkkään maailmaan 2092. Oura syntyi Polan jälkeen. Oura oli pitkään Polan matkakumppanina kun olivat jääneet kaksin, mutta nuorempi sisar lähti hortoilemaan mutanttien valloittamaan metsään ja katosi. Viimeisin perheenjäsenet katoivat tai kuolivat, kun äiti muuttui mutantiksi. Ilmarinen ei voinut tappaa vaimoaan, joka koitui hänen ja noin yksivuotiaan Talin kohtaloksi.

## **Miksi Childern of Ashes?**

Polaa kiinnostaa Tuhkan Lapset, koska hän tietää että Valkoinen Kulkija on ollut siellä tai on vieläkin. Tuuli kertoi sen. Tuhkan Lapsista hän kuulee matkallaan enemmän, kun törmäsi Norpan kanssa Näätään. Näätä oli hetken heidän kanssaan ja Näätä oli Tuhkan Lapsi. Näädän piti kuitenkin jatkaa matkaansa, joten Pola ja Norppa jäivät taas kahden. Ei kestänyt vuottakaan, kun kaksikko törmäsi Poroon – Tuhkan Lapsien yhteen shamaaniin. Poro kertoi vielä enemmän jänniä tarinoita ja infoja heimostaan. Pola oli kiinnostunut, koska kunnioittaa myös jumalia ja yliluonnollisia asioita, joita hän oppinut arvostamaan yksinäisyytensä matkalla. Hän vannoo, ettei muuten olisi voinut selvitä yksin. Kenties mystisellä pelastajalla oli osansa Polan arvostuksessa yliluonnolliseen. Pola ei kuitenkaan aina ymmärrä tuulta, joka hänelle kertoo joskus turhankin kryptisiä tietoja. Hän kunnioittaa luontoa ja hän haluaa oppia enemmän jumalista, alisesta ja ylisestä sekä omista voimistaan. Olisiko Tuhkan Lapsissa joku joka voisi häntä opettaa? Mitä kaikkea muuta hän voisikaan oppia OldTownissa? Voisiko hän löytää uuden kodin? Olisiko hän ja Norppa enemmän turvassa OldTownissa? Se selviää vain menemällä OldTowniin.